טיסה 2933 של LaMia

טיסה 2933 של LaMia הייתה טיסה של חברת התעופה LaMia  שהייתה בדרכה מסנטה קרוס דה לה סיירה שבבוליביה למדיין שבקולומביה. הטיסה התרסקה ב-28 בנובמבר 2016 דרומית לעיר מדיין, כשעליה 73 נוסעים ו-4 אנשי צוות. בין הנוסעים היו שחקני מועדון הכדורגל הברזילאי "שאפקואנסה" שהיו בדרכם למשחק הגמר של גביע סודאמריקנה.

שבעה מיושבי המטוס שרדו את ההתרסקות, אך אחד מהם מת מפצעיו בבית החולים. בתאונה נספו 71 מיושבי המטוס, בהם 19 שחקני שאפקואנסה ומאמן הקבוצה. עוד בין הנספים, כדורגלן העבר ושדר ערוץ "פוקס ספורט" ברזיל מריו סרג'יו  ועשרים עיתונאים שטסו על מנת לסקר את המשחק.

הטיסה
ב-28 בנובמבר 2016, בשעה 22:00 הכריז צוות המטוס על מצב חירום בשל כשל חשמלי תוך כדי טיסה במרחב האווירי של קולומביה. המטוס התרסק לתוך ההר סרו גורדו. מסוקים שנשלחו לאתר את המטוס לא הצליחו להתקרב לאתר ההתרסקות עקב ערפל כבד באזור. בשעות שלאחר ההתרסקות המטוס התפרסמו דיווחים שונים לגבי סיבת ההתרסקות ובהן כשל חשמלי ומחסור בדלק.

קישורים חיצוניים

 
 דו"ח החקירה הראשוני הרשמי של התאונה באנגלית ובספרדית
 דיווח מתעדכן על התאונה באתר BBC
 דיווח על התאונה באתר NDTV
 דיווח על התאונה באתר הגרדיאן הבריטי

הערות שוליים

תקריות ואסונות תעופה ב-2016
קולומביה: תעופה
אמריקה הדרומית: תקריות ואסונות תעופה
תקריות ואסונות תעופה שבהם נספו חברי קבוצת ספורט
תקריות ואסונות תעופה עקב מיצוי הדלק
אסונות בקולומביה
בוליביה: תחבורה
2016 בברזיל